ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
কর্মীদের বদলি নীতি সংক্রান্ত নির্দেশিকা
নতুন দিল্লী, ১৬ই সেপ্টেম্বর, ২০২০
ভারত সরকারের অধীনস্থ সব মন্ত্রক এবং দপ্তরের সরকারী কর্মচারিদের বদলি বা পোস্টিং বিষয়ে, কর্মী এবং প্রশিক্ষণ দপ্তর যে নির্দেশিকা প্রকাশ করেছে তাতে বলা হয়েছে যে প্রতিটি মন্ত্রক বা দপ্তরের কর্মীদের জন্য নিজস্ব নির্দেশিকা থাকতে হবে। এই নির্দেশিকায় যে কতকগুলি বিষয়ে গুরুত্ব দিতে হবে তার মধ্যে অন্যতম হলো:
১) চাকরির ন্যুনতম মেয়াদ
২) বদলি সংক্রান্ত সিভিল সার্ভিস বোর্ডের সুপারিশ সদৃশ নিয়মগুলি মানতে হবে। এবং সংশ্লিষ্ট মন্ত্রক বা দপ্তরগুলিকে,তাদের বদলি সংক্রান্ত নীতি জনগণের কাছে প্রকাশ করতে হবে।
সরকারী কর্মচারিদের বদলি বিষয়ে একটি মাত্র বদলি নীতি কার্যকর করার কোনো প্রস্তাব নেই। কোনো মন্ত্রক বা দপ্তরের নির্দিষ্ট প্রয়োজনমতো কর্মীদের বদলি নির্ভর করবে বলে নির্দেশিকায় উল্লেখ করা হয়েছে। এছাড়াও,রাজ্যগুলির তালিকাভুক্ত কর্মীদের জন্য রাজ্য সরকারগুলি বদলি সংক্রান্ত নিয়ম এবং নীতি গঠন করতে পারে। সুতরাং কেন্দ্র এবং রাজ্য সরকারি কর্মচারিদের জন্য একটি বদলি নীতি প্রণয়ন বা নির্দিষ্ট কোনো কমিশন গঠনের প্রস্তাব নেই।
উত্তর পূর্বাঞ্চল উন্নয়ন সংক্রান্ত মন্ত্রকের স্বাধীন দায়িত্বপ্রাপ্ত প্রতিমন্ত্রী,প্রধানমন্ত্রী দপ্তরের প্রতিমন্ত্রী, কর্মী, জন-অভিযোগ এবং পেনশন মন্ত্রকের প্রতিমন্ত্রী, পরমাণু শক্তি এবং মহাকাশ দপ্তরের প্রতিমন্ত্রী ড:জিতেন্দ্র সিংহ আজ লোকসভায় এক লিখিত প্রশ্নের উত্তরে এ কথা জানিয়েছেন।
(CG/PPM
অর্থমন্ত্রক
প্রধানমন্ত্রী জন-ধন-যোজনার ৩৩.৬৬ কোটি অ্যাকাউন্ট খোলা হয়েছে
নয়াদিল্লি, ০৮ জানুয়ারী, ২০১৯
২০১৮-র ২৬ ডিসেম্বরের হিসেবে প্রধানমন্ত্রী জন-ধন-যোজনার ৩৩.৬৬ কোটি অ্যাকাউন্ট খোলা হয়েছে। এর মধ্যে ২৮.১৬ কোটি সক্রিয় অ্যাকাউন্ট রয়েছে।
প্রসঙ্গত, সংশ্লিষ্ট গ্রাহকের অনুরোধের সাপেক্ষে অ্যাকাউন্ট বন্ধ করে দেওয়া যেতে পারে। তবে, ২০১৫-র ১৬ জুলাই-এর ‘গ্রাহককে জানুন’  নিয়ম-কানুন সংক্রান্ত মূল বিজ্ঞপ্তি অনুযায়ী কেওয়াইসি সংক্রান্ত প্রয়োজনীয় তথ্য জানানোর জন্য নোটিশ দেওয়ার পরও তথ্য না জানানোর প্রেক্ষিতে সংশ্লিষ্ট ব্যাঙ্ক ধাপে ধাপে অ্যাকাউন্ট বন্ধ করে দিতে পারে।
প্রধানমন্ত্রী জন-ধন-যোজনায় কত অ্যাকাউন্ট বন্ধ করে দেওয়া হয়েছে সে বিষয়টিকে কেন্দ্রীয়ভাবে নজরদারির কোন ব্যবস্হা নেই। তবে, চলতি অ্যাকাউন্টগুলির ওপর নজরদারির ফলে দেখা গেছে প্রকল্পটি চালু হবার পর থেকে অ্যাকাউন্টের সংখ্যা ক্রমশই বেড়েছে।
আজ রাজ্যসভায় লিখিতভাবে এই তথ্য জানান কেন্দ্রীয় অর্থ প্রতিমন্ত্রী শ্রী শিব প্রতাপ শুক্লা।
CG/SSS/NS
(Visitor Counter : 70
প্রধানমন্ত্রীরদপ্তর
বিশ্ব স্বাস্থ্য সংস্থার মহা নির্দেশকের গ্লোবাল হেলথ লিডার্স অ্যাওয়ার্ড পাওয়ায় প্রধানমন্ত্রী আশা কর্মীদের সকলের প্রতি সন্তোষ প্রকাশ করেছেন
নতুন দিল্লি, ২৩ মে, ২০২২
বিশ্ব স্বাস্থ্য সংস্থার মহা নির্দেশকের গ্লোবাল হেলথ লিডার্স অ্যাওয়ার্ড পাওয়ায় প্রধানমন্ত্রী শ্রী নরেন্দ্র মোদী আশা কর্মীদের সমগ্র দলের প্রতি সন্তোষ প্রকাশ করেছেন। প্রধানমন্ত্রী এক টুইট বার্তায় বলেছেন, আশা কর্মীরা অগ্রভাগে থেকে একটি সুস্থ ভারত গড়ে তোলার লক্ষ্যে এগিয়ে চলেছেন। তাঁদের উৎসর্গ এবং সংকল্প প্রশংসনীয়।
বিশ্ব স্বাস্থ্য সংস্থার টুইটের প্রত্যুত্তরে প্রধানমন্ত্রী বলেছেন, " আশা কর্মীদের সমগ্র দল বিশ্ব স্বাস্থ্য সংস্থার মহা নির্দেশকের গ্লোবাল হেলথ লিডারস অ্যাওয়ার্ডে ভূষিত হয়েছে বলে আমি আনন্দিত। সকল আশা কর্মীদের অভিনন্দন জানাই। তাঁরা একটি সুস্থ ভারত নিশ্চিত করতে এগিয়ে চলেছেন। তাঁদের নিষ্ঠা ও দৃঢ়তা প্রশংসনীয়।"
CG/ SB
(
মানবসম্পদবিকাশমন্ত্রক
বিগত চার বছরে শিক্ষাক্ষেত্রে সরকার ৩৩টি নতুন উদ্যোগ নিয়েছে প্রকাশ জাভড়েকর
নয়াদিল্লি, ১৯ জুন, ২০১৮
বিগত চার বছরে কেন্দ্রীয় সরকার ৩৩টি নতুন উদ্যোগ নিয়েছে শিক্ষাব্যবস্হাকে শক্তিশালী করার জন্য। গতকাল নতুন দিল্লিতে কেন্দ্রীয় মানবসম্পদ উন্নয়ন মন্ত্রকের চার বছরের সাফল্য সাংবাদিকদের সামনে তুলে ধরতে গিয়ে এই মন্তব্য করেন কেন্দ্রীয় মানবসম্পদ উন্নয়ন মন্ত্রী শ্রী প্রকাশ জাভড়েকর। সাংবাদিক সম্মেলনে বক্তব্য রাখতে গিয়ে মন্ত্রী আরও বলেন, স্বল্পমূল্যে উন্নত মানের শিক্ষা প্রত্যেককে দেওয়ার জন্য বৈপ্লবিক পরিবর্তন আনা হয়েছে। প্রধানমন্ত্রী শ্রী নরেন্দ্র মোদীর নেতৃত্বে শিক্ষাক্ষেত্রে বিপুল পরিবর্তন এসেছে। শিক্ষা অনেক বেশি সহজলভ্য ও উন্নতমানের হয়েছে প্রধানমন্ত্রীর নেতৃত্বে, বলে জানিয়েছেন মন্ত্রী। সাংবাদিক সম্মেলনে উপস্হিত ছিলেন কেন্দ্রীয় মানবসম্পদ এবং উচ্চশিক্ষা প্রতিমন্ত্রী ডঃ সত্যপাল সিং এবং মন্ত্রকেরই অপর প্রতিমন্ত্রী শ্রী উপেন্দ্র কুশওয়াহা।
শিক্ষা সংক্রান্ত নতুন উদ্যোগগুলি ব্যাখ্যা করতে গিয়ে শ্রী জাভড়েকর বলেন, প্রত্যেক ক্লাসেই প্রত্যেকটি বিষয় একজন ছাত্র বা ছাত্রী কতটা অনুধাবন করতে পারছে তার উপর শিক্ষার ফল অনেকখানি নির্ভর করে। বিদ্যালয়, শিক্ষক-শিক্ষিকা ও ছাত্রছাত্রীদের দায়িত্ববোধের ওপরও এটি অনেকটা নির্ভর করে বলে মন্ত্রী মনে করেন। তিনি আরও বলেন, বিগত চার বছরে ১০৩টি নতুন কেন্দ্রীয় বিদ্যালয় এবং ৬২টি নতুন নবোদয় বিদ্যালয় খোলা হয়েছে।
পৃথিবী বৃহত্তম মূল্যায়ণ সমীক্ষা হচ্ছে জাতীয় মূল্যায়ণ সমীক্ষা-বলে মন্তব্য করেন শ্রী জাভড়েকর। তিনি বলেন, এই সমীক্ষার তৃতীয়, পঞ্চম এবং অষ্টম শ্রেণীর ২২ লক্ষ ছাত্রছাত্রীর মূল্যায়ণ করা হয়। মূল্যায়ণ করা হয় দশম শ্রেণীর ১৫ লক্ষ ছাত্রছাত্রীরও।
পাশ-ফেল নীতি সম্পর্কে বক্তব্য রাখতে গিয়ে মন্ত্রী বলেন, সংসদে ২০১৭-র বিণামূল্যে বাধ্যতামূলক শিক্ষা অধিকার  বিলটি পেশ করা হয়েছে এবং প্রস্তাবিত সংশোধনের প্রেক্ষিতে রাজ্যগুলি পঞ্চম ও অষ্টম শ্রেণীতে পরীক্ষা নেবে। কোন ছাত্র বা ছাত্রী দ্বিতীয়বার ফেল করলে তাকে একই শ্রণীতে রেখে দেওয়া হবে। এর ফলে একই শ্রেণীতে পুনরায় পড়াশোনা করতে হবে সে ছাত্র বা ছাত্রীকে যাতে তার ফল পরবর্তীতে আরও ভালো হয়। শিক্ষকদের শিক্ষা প্রসঙ্গে শ্রী জাভড়েকর বলেন, ‘স্বয়ম’ মঞ্চে একটি পাঠ্যক্রমে সামিল হয়েছেন যোগ্যতাহীণ ১৪ লক্ষ ডিইআইইডি শিক্ষক-শিক্ষিকা এবং প্রথম বছরের পরীক্ষাটি সফলভাবে পরিচালনা করা গিয়েছে।
শ্রী জাভড়েকর আরও বলেন, সরকার পাঠ্যক্রম সরল করার উদ্যোগ নিয়েছে এবং ৩৭ হাজার মানুষ এ ব্যাপারে তাদের মতামত জানিয়েছেন যাতে পাঠ্যক্রম কমানো হয়। এই প্রেক্ষিতে সঠিক মানের শিক্ষায় গুরুত্ব দেওয়া প্রয়োজন বলে তিনি মনে করেন। মন্ত্রীর বক্তব্য অনুযায়ী, প্রত্যেক বছরই সমগ্র শিক্ষার অন্তর্গত বাজেট ২০ শতাংশ বেড়ে যায়। প্রত্যেক বছর ১১.৪ লক্ষ বিদ্যালয়ের জন্য টাটকা খাবার দেওয়া হয় বলেও তিনি সাংবাদিক সম্মেলনে জানান।
উচ্চশিক্ষা ক্ষেত্রে বিগত চার বছরে ১৪১টি বিশ্ববিদ্যালয়ে, ১৪টি আইআইআইটি, সাতটি আইআইটি, সাতটি আইআইএম এবং একটি এনআইটি খোলা হয়েছে বলেও মন্ত্রী কথাপ্রসঙ্গে জানান।
SSS/NS/…
(Visitor Counter : 51
পঞ্চায়েতিরাজমন্ত্রক
স্বামীত্ব প্রকল্প বাস্তবায়নের অগ্রগতির বিষয়ে সরকারের পর্যালোচনা বৈঠক
নতুন দিল্লি, ১৩ জুলাই, ২০২১
কেন্দ্রীয় পঞ্চায়েত ও গ্রামোন্নয়ন মন্ত্রী শ্রী গিরিরাজ সিং এবং প্রতিমন্ত্রী শ্রী কোপিল মোরেশ্বর পাটিল আজ স্বামীত্ব প্রকল্প এবং ই-পঞ্চায়েতী কর্মসূচি বাস্তবায়নের বিষয়ে যে অগ্রগতি হয়েছে তা নিয়ে পর্যালোচনা বৈঠক করেছেন। শ্রী গিরিরাজ সিং বলেন, কৃষি ও কৃষক কল্যাণ মন্ত্রক, মৎস্য, পশুপালন মন্ত্রক, গ্রামোন্নয়ন মন্ত্রক, জলশক্তি মন্ত্রক, উপভোক্তা বিষয়ক মন্ত্রক, খাদ্য ও গণবন্টন মন্ত্রকের মতো একাধিক মন্ত্রক/ বিভাগের সঙ্গে পঞ্চায়েত ও গ্রামোন্নয়ন মন্ত্রককে একত্রিত করে পঞ্চায়েতী রাজ প্রতিষ্ঠানকে শক্তিশালী করার লক্ষ্যে বিভিন্ন পদক্ষেপ গ্রহণ করা হতে পারে।
২০২২ সালে স্বাধীনতার ৭৫ বছর উদযাপন উপলক্ষে পঞ্চায়েতী রাজের বিষয়ে সাধারণ মানুষের আশা আকাঙ্খাগুলি নিয়ে গ্রাম সভার মতো বৈঠক, আলোচনা সভা আয়োজন করা যেতে পারে বলেও কেন্দ্রীয় মন্ত্রী জানান। প্রতিমন্ত্রী শ্রী কোপিল মোরেশ্বর পাটিল বলেন, পঞ্চায়েতগুলি নিজস্ব আয় বাড়াতে একাধিক উদ্যোগ গ্রহণ করেছে। এদিনের এই পর্যালোচনা বৈঠকে কেন্দ্রীয় অর্থ কমিশনের আওতায় পঞ্চায়েত পরিচালন ও রক্ষাণাবেক্ষণের জন্য ব্যয় সম্পর্কিত বিষয়গুলি নিয়েও আলোচনা হয়। ই-গ্রাম স্বরাজ, লোকাল গভর্মেন্ট ডিরেক্টরি -এর মতো পঞ্চায়েতী রাজ মন্ত্রকের পোর্টালগুলির ক্ষমতা বৃদ্ধির ওপর জোর দেওয়া হয়। পাশাপাশি স্বাধীনতার ৭৫ বছর উপলক্ষে আজাদিকা অমৃত মহোৎসব উদযাপন, স্বাস্থ্য ও পরিবার কল্যাণ, মহিলা ও শিশু উন্নয়ন, শিক্ষা, কৃষি, পশুপালন ইত্যাদি বিভাগের প্রকল্পগুলি বাস্তবায়ন, গ্রাম পঞ্চায়েত ভবনে বায়োমেট্রিক উপস্থিতির ব্যবস্থা, সাধারণ মানুষের পরিষেবা পৌঁছে দেওয়ার বিষয় নিয়েও এদিন আলোচনা হয়।
উল্লেখ্য, পঞ্চায়েতী রাজ মন্ত্রকের দায়িত্বভার গ্রহণের পর গত ৯ জুলাই শ্রী গিরিরাজ সিং এবং এবং প্রতিমন্ত্রী শ্রী কোপিল মোরেশ্বর পাটিল নতুন দিল্লির কৃষি ভবনে মন্ত্রকের বর্তমান বিভিন্ন কর্মসূচি বিষয়ে পর্যলোচনা বৈঠক করেছিলেন। সেই বৈঠকে মন্ত্রকের শীর্ষ আধিকারিকেরা এই কর্মসূচি বিষয়ে মন্ত্রীদের বিস্তারিতভাবে জানান।
CG/SS/SKD
(Visitor Counter : 140
প্রতিরক্ষামন্ত্রক
গোয়ায় ন্যাভাল ওয়ার কলেজে ৩২তম ন্যাভাল হায়ার কম্যান্ড কোর্সের সূচনা
নয়াদিল্লি, ০৩ সেপ্টেম্বর, ২০১৯
গোয়ায় ন্যাভাল ওয়ার কলেজে ৩২তম ন্যাভাল হায়ার কম্যান্ড কোর্সের আজ সূচনা করেছেন প্রাক্তন নৌসেনা প্রধান অরুণ প্রকাশ।
গোয়ার ন্যাভাল ওয়ার কলেজটি হল দেশের মধ্যে সুপ্রাচীন প্রশিক্ষণকেন্দ্র এবং স্বশস্ত্র সেনাবাহিনীর তিনটি ওয়ার কলেজের মধ্যে অন্যতম। বর্তমানে এই কলেজে কমান্ড্যান্ট হলেন নৌ-সেনাধিকারী সন্দীপ বীচা। ফ্ল্যাগশিপ পাঠ্যক্রমের অঙ্গ হিসেবে ৩৭ সপ্তাহ ধরে এই ন্যাভাল হায়ার কম্যান্ড কোর্স চলবে গোয়োরা ন্যাভাল ওয়ার কলেজে। ৩১ জন আধিকারিক এই পাঠ্যক্রমে অংশ নেবেন। এরমধ্যে ৫ জন সেনাবাহিনীর কর্ণেল, ১৯ জন নৌবাহিনীর ক্যাপ্টেন ও বিমানবাহিনীর ৫ জন গ্রুপ ক্যাপ্টেন এবং ভারতীয় উপকূলরক্ষী বাহিনীর ২ জন কমান্ড্যান্ট রয়েছেন।
যেকোন রকম অভিযান এবং কৌশলগত সিদ্ধান্ত গ্রহণের ক্ষেত্রে যথাযথ গবেষণা, গভীর ভাবনাচিন্তা এবং কঠোর মনোভাব গড়ে তোলার লক্ষ্যেই এই পাঠ্যক্রম চালু করা হয়েছে। কর্মরত এবং অবসরপ্রাপ্ত সেনা আধিকারিক, কূটনীতিক এবং সরকারি আধিকারিকরা এই পাঠ্যক্রমের সম্মেলনে ভাষণ, গবেষনামূলক তথ্যের মাধ্যমে তাঁদের বক্তব্য তুলে ধরবেন।
CG/SS/NS
(Visitor Counter : 48
প্রধানমন্ত্রীরদপ্তর
জ্বালানী ক্ষেত্রে ভারতকে আত্মনির্ভর করে তোলার উদ্যোগের প্রশংসা করেছেন প্রধানমন্ত্রী
নয়াদিল্লি, ১৭ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ওপেন অ্যাক্রিজ লাইসেন্সিং নীতি অনুযায়ী, ওডিশার মহানদী উপত্যকায় অনুসন্ধানকারী কুঁয়ো পুরী-১ এর কাজ শুরু করার মধ্য দিয়ে অয়েল ইন্ডিয়া লিমিটেডের জ্বালানী ক্ষেত্রে ভারতকে আত্মনির্ভর করে তোলার উদ্যোগের প্রশংসা করেছেন।
পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরীর এক ট্যুইট বার্তার জবাবে প্রধানমন্ত্রী বলেছেন, “এটি অত্যন্ত গুরুত্বপূর্ণ উদ্যোগ, যার মাধ্যমে জ্বালানী ক্ষেত্রে আত্মনির্ভর হয়ে ওঠার প্রয়াসটি আরও শক্তিশালী হয়েছে”।
PG/CB/SB
(
প্রধানমন্ত্রীরদপ্তর
মধ্যপ্রদেশে ১২ই সেপ্টেম্বর পিএমএওয়াই-জি প্রকল্পের আওতায় নির্মিত ১.৭৫ লক্ষ বাড়ির গৃহ প্রবেশ ও উদ্বোধন
নয়াদিল্লি, ১০ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী ১২ই সেপ্টেম্বর ভিডিও কনফারেন্সের মাধ্যমে প্রধানমন্ত্রী আবাস যোজনা – গ্রামীণ পিএমএওয়াই-জি কর্মসূচির আওতায় মধ্যপ্রদেশে ১ লক্ষ ৭৫ হাজার নবনির্মিত বাড়ির গৃহ প্রবেশ এবং উদ্বোধন অনুষ্ঠানে অংশগ্রহণ করবেন। কোভিড-১৯ মহামারীর সময়ে এই বাড়িগুলির নির্মাণ কাজ সম্পূর্ণ করা হয়েছে।
মধ্যপ্রদেশের মুখ্যমন্ত্রী এই অনুষ্ঠানে উপস্থিত থাকবেন। পুরো অনুষ্ঠানটি ডিডি নিউজ চ্যানেলে সরাসরি সম্প্রচারিত হবে।
প্রেক্ষাপট
প্রধানমন্ত্রী ২০১৬’র ২০শে নভেম্বর সকলের জন্য ২০২২ সালের মধ্যে আবাসনের যে আহ্বান জানিয়েছেন, তারই আওতায় এই ফ্ল্যাগশিপ কর্মসূচি - পিএমএওয়াই-জি চালু হয়েছিল। এ পর্যন্ত দেশ জুড়ে ১.১৪ কোটি বাড়ি এই কর্মসূচির মাধ্যমে তৈরি হয়েছে। মধ্যপ্রদেশে ১৭ লক্ষ দরিদ্র মানুষ এই প্রকল্পের সুবিধা পেয়েছেন। যেসব দরিদ্র মানুষদের কোনও বাড়ি ছিল না, বা যাঁরা ভাঙা বাড়িতে থাকতেন, তাঁদের জন্যই এই কর্মসূচি চালু করা হয়েছে।
পিএমএওয়াই-জি প্রকল্পে প্রত্যেক উপভোক্তা ১ লক্ষ ২০ হাজার টাকার পুরো অনুদান পেয়ে থাকেন – এখানে ৬০ শতাংশ কেন্দ্র এবং বাকি ৪০ শতাংশ রাজ্য বহন করে। পিএমএওয়াই-জি কর্মসূচিতে উপভোক্তাদের ব্যাঙ্ক অ্যাকাউন্টে বাড়ি তৈরির সময় ৪টি কিস্তিতে টাকা পাঠানো হয়। জিওট্যাগড পদ্ধতিতে ছবির মাধ্যমে প্রত্যেক স্তরের কাজ শেষ হওয়া সংক্রান্ত নিশ্চয়তা প্রাপ্তির পরই টাকা পাঠানো হয়ে থাকে।
এর পাশাপাশি, উপভোক্তারা মহাত্মা গান্ধী জাতীয় গ্রামীণ কর্মনিশ্চয়তা প্রকল্প  প্রকল্পের আওতায় ৯০-৯৫ দিন অদক্ষ শ্রমিকের কাজ পান। এছাড়াও, স্বচ্ছ ভারত মিশন – গ্রামীণ অথবা অন্য যে কোনও প্রকল্পের মাধ্যমে শৌচাগার নির্মাণের জন্য ১২ হাজার টাকা অনুদান পেয়ে থাকেন। এই পুরো প্রকল্পের মাধ্যমে কেন্দ্রীয় ও রাজ্য সরকারের অন্যান্য প্রকল্পগুলির সুবিধাও সংশ্লিষ্ট সুবিধাভোগীরা পান। এর মধ্যে রয়েছে – প্রধানমন্ত্রী উজ্জ্বলা যোজনার আওতায় রান্নার গ্যাস, বিদ্যুৎ সংযোগ, জল জীবন মিশনের মাধ্যমে নিরাপদ পানীয় জল ইত্যাদি। মধ্যপ্রদেশ সরকার ‘সমৃদ্ধ পর্যাবাস অভিযান’ – এর আওতায় সামাজিক সুরক্ষা, পেনশন প্রকল্প, রেশন কার্ড, প্রধানমন্ত্রী কৌশল বিকাশ যোজনা, জাতীয় গ্রামীণ জীবন জীবিকা মিশন সহ ১৭টি বিভিন্ন প্রকল্পের সুবিধা এইসব সুবিধাভোগীদের প্রদান করে।
(CG/CB/SB
অসামরিকবিমানপরিবহণমন্ত্রক
সরকার ড্রোন ব্যবহারের নীতি-নির্দেশিকা ঘোষনা করেছে
নয়াদিল্লি, ২৮ আগস্ট, ২০১৮
জীবনের নানা ক্ষেত্রে ড্রোন প্রযুক্তির ব্যাপক ব্যবহার রয়েছে। ফোটোগ্রাফি থেকে কৃষিক্ষেত্র কিংবা পরিকাঠামো সম্পদ পরিচালন থেকে বিমা ক্ষেত্রের মতো বহু বিষয়েই বিভিন্ন ওজন ও আকারের ড্রোন ব্যবহার করা হয়ে থাকে। অসামরিক উড়ান মন্ত্রক বেশ কয়েকবছর ধরেই দেশে বিশ্বমানের ড্রোন শিল্প স্হাপনের লক্ষে কাজ চালিয়ে আসছে। এই কারণেই আন্তর্জাতিক মানের সঙ্গে সামঞ্জস্যপূর্ণ ড্রোন সংক্রান্ত নিয়মকানুন প্রনয়নের প্রয়োজন দেখা দেয়। দীর্ঘ সময় ধরে এই নিয়মকানুন তৈরির প্রস্তুতির পর আজ কেন্দ্রীয় অসামরিক উড়ানমন্ত্রী শ্রী সুরেশ প্রভু নতুন দিল্লীতে এ সংক্রান্ত নীতি-নির্দেশিকা ঘোষনা করেছেন। ডিজিটাল পদ্ধতিতে ড্রোন ব্যবহার বিষয়ে নথীভুক্তি ও অনুমতির সংস্হান রাখা হয়েছে এই নির্দেশিকায়। প্রতিবার ড্রোন উড়ানের জন্য একটি মোবাইল অ্যাপের মাধ্যমে অনুমতি নিতে হবে। দিনের বেলা দৃশ্যমানভাব সর্বোচ্চ ৪০০ ফুট উচ্চতা পর্যন্ত বাণিজ্যিকভাবে ড্রোন ওড়ানো যাবে। ২০১৮-র ১লা ডিসেম্বর থেকে এই নীতি নির্দেশিকা কার্যকর হবে। প্রথম পর্যায়ের এই নির্দেশিকা কার্যকর হলে, আইনসম্মতভাবে ও নিরাপদে ড্রোন ব্যবহার কার যাবে। পরবর্তী সময়ে এই নীতি-নির্দেশিকার দ্বিতীয় পর্যায়ের জন্য বিভাগীয় প্রতিমন্ত্রী জয়ন্ত সিনহার নেতৃত্বে একটি টাস্ক ফোর্স কাজ শুরু করবে। সমস্ত দিক বিবেচনা করে এই টাস্ক ফোর্সের সুপারিশ মেনে পরবর্তি সময়ে নীতি-নির্দেশিকার দ্বিতীয় পর্ব ঘোষনা করা হবে বলে জানা গেছে।
CG/PB/NS/…
(Visitor Counter : 115
যুবওক্রীড়াবিষয়কমন্ত্রক
উত্তর কলকাতায় নেহরু যুব কেন্দ্র সংস্থানের স্বচ্ছতা অভিযান
কলকাতা, ৩০ অক্টোবর, ২০২১
কেন্দ্রীয় সরকারের স্বচ্ছ ভারত কর্মসূচির আওতায় নেহরু যুব কেন্দ্র সংস্থান  উত্তর কলকাতা বাগবাজার মায়ের ঘাট এবং সংলগ্ন অঞ্চলে একটি স্বচ্ছতা কর্মসূচির আয়োজন করে। স্থানীয় কো-অর্ডিনেটর বাপি ঘোষ এবং মায়া ফাউন্ডেশনের ডঃ মীণাক্ষী গঙ্গোপাধ্যায়ের সহযোগিতায় এই কর্মসূচি পালিত হয়। এনওয়াইকেএস – এর স্বেচ্ছাসেবকরা এবং মায়া ফাউন্ডেশনের কর্মীরা সংশ্লিষ্ট অঞ্চলের আবর্জনা পরিস্কার করেন। একবার ব্যবহারযোগ্য প্লাস্টিকের বিষয়ে সচেতনতা গড়ে তোলা হয়। যুবসম্প্রদায়কে সচেতন করে তোলা এবং স্বচ্ছতা অভিযানের গুরুত্ব বুঝিয়ে একবার ব্যবহারযোগ্য প্লাস্টিকের অপকারিতা সম্পর্কে মানুষকে এই অভিযানে সচেতন করে তোলা হয়।
স্বাধীনতার ৭৫তম বর্ষে দেশ জুড়ে আজাদি কা অমৃত মহোৎসব উদযাপিত হচ্ছে। কেন্দ্রীয় যুব বিষয়ক ও ক্রীড়া মন্ত্রক অক্টোবর মাসব্যাপী দেশ জুড়ে স্বচ্ছ ভারত অভিযানের বিষয়ে প্রচার চালাচ্ছে। নেহরু যুব কেন্দ্র সংগঠন বর্তমানে দেশে ৭৪৪টি জেলার ৬ লক্ষ গ্রামের এনওয়াইকেএস অনুমোদিত ক্লাব ও সাধারণ মানুষ স্বতঃস্ফূর্তভাবে এই অভিযানে যোগ দিয়েছেন।
CG/CB/SB
(Visitor Counter : 11
প্রধানমন্ত্রীরদপ্তর
মিজোরামের প্রতিষ্ঠা দিবসে প্রধানমন্ত্রীর শুভেচ্ছা
নয়াদিল্লি, ২০ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী মিজোরামের প্রতিষ্ঠা দিবস উপলক্ষে সেখানকার জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “মিজোরামের প্রতিষ্ঠা দিবসে জানাই রাজ্যবাসীকে শুভেচ্ছা। মিজোরাম প্রাকৃতিক সৌন্দর্য্য, কঠোর পরিশ্রমী জনগণ এবং অভূতপূর্ব মিজো সংস্কৃতির জন্য পরিচিত। আগামী দিনেও মিজোরামের উন্নতি অব্যাহত থাকুক ও এই রাজ্যের জনগণের আশা-আকাঙ্খা পূর্ণ হোক”।
PG/PM/SB
(
প্রধানমন্ত্রীরদপ্তর
ডঃ এম করুণানিধির প্রয়াণে প্রধানমন্ত্রীর শোক প্রকাশ
নয়াদিল্লি, ০৭ আগস্ট, ২০১৮
ডঃ এম করুণানিধির প্রয়াণে শোক জ্ঞাপন করেছেন প্রধানমন্ত্রী শ্রী নরেন্দ্র মোদী। এক শোক বার্তায় তিনি বলেছেন, ডঃ এম করুণানিধির প্রয়াণে তিনি শোকস্তব্ধ। দেশের প্রবীণ নেতাদের মধ্যে অন্যতম বলে অভিহিত করে প্রধানমন্ত্রী বলেছেন, আমরা একজন দৃঢ়চিত্তের জননেতা, অসাধারণ চিন্তাশীল ব্যক্তি, জনপ্রিয় লেখক এবং স্থিরসংকল্পের মানুষকে হারালাম, যিনি দরিদ্র এবং প্রান্তিক মানুষের কল্যাণে নিজেকে নিয়োজিত করেছিলেন।
প্রধানমন্ত্রী তাঁর শোকবার্তায় আরও বলেছেন, ডঃ এম করুণানিধি আঞ্চলিক আকাঙ্খা এবং জাতীয় প্রগতির পক্ষে আজীবন লড়েছেন। তামিল মানুষজনের কল্যাণে তিনি ছিলেন অঙ্গীকারবদ্ধ এবং তামিলনাড়ুর কন্ঠ যাতে যথাযথভাবে শোনা হয়, সে বিষয়ে তিনি নিশ্চিত করেছিলেন। তিনি যে বিভিন্ন সময়ে ডঃ এম করুণানিধির সঙ্গে কথাবার্তা বলেছেন, সে বিষয়টিরও উল্লেখ করেন তাঁর শোকবার্তায়। ডঃ এম করুণানিধির নীতিসমূহ সম্পর্কে ধ্যান-ধারণা এবং একই সঙ্গে তাঁর সামাজিক কল্যাণে একনিষ্ঠতার সম্পর্কেও প্রধানমন্ত্রী মন্তব্য করেন। শ্রী মোদী বলেন, ডঃ এম করুণানিধি গণতান্ত্রিক আদর্শে বিশ্বাসী ছিলেন। একই সঙ্গে, জরুরি অবস্থার ঘোর বিরোধী যে করুণানিধি ছিলেন, সে বিষয়টিও উল্লেখ করেন তাঁর শোকবার্তায়।
পরিশেষে, প্রধানমন্ত্রী করুণানিধিজির পরিবারের এবং অসংখ্য গুণগ্রাহীর প্রতি সমবেদনা জানিয়ে বলেন, ভারতবর্ষ তথা তামিলনাডু তাঁকে যথার্থই হারাবে।
SSS/SB……
(Visitor Counter : 47
ক্রেতা, খাদ্যএবংগণবন্টনমন্ত্রক
আখ চাষীদের আয় বাড়াতে এবং ইথানল মিশ্রণের লক্ষ্যমাত্রা অর্জন করতে অতিরিক্ত চিনিকে ইথানলে রূপান্তর
বিগত দু'বছরে সত্তরটি ইথানল প্রকল্পের জন্য ৩৬০০ কোটি টাকা ঋণ অনুমোদন
নতুন দিল্লি, ২০ নভেম্বর, ২০২০
দেশে সাধারণ সময়ে ৩২০ লক্ষ মেট্রিক টন চিনির উৎপাদন হয় এবং ২৬০ লক্ষ মেট্রিক টন চিনি প্রয়োজন হয়। বাকি উদ্বৃত্ত ৬০ লক্ষ মেট্রিক টন চিনি উদ্বৃত্ত থেকে যায়। ফলে চিনিকলগুলিতে অবিক্রিত চিনি বাবদ প্রতিবছর প্রায় ১৯ হাজার কোটি টাকা আটকে থাকে। এই অতিরিক্ত পরিমাণ চিনি রপ্তানির জন্য সরকার আর্থিক সহায়তা প্রদান করে চিনিকলগুলিকে উৎসাহিত করে। বর্তমানে এই অতিরিক্ত পরিমাণ চিনির রূপান্তর করে ইথানল তৈরির প্রক্রিয়া চালুর উদ্যোগ নেওয়া হয়েছে। এতে আখ চাষীদের আয়ের পথ সুগম হবে বলে মনে করা হচ্ছে।
বিগত দু'বছরে ৭০ টি ইথানল প্রকল্পের জন্য সরকার ঋণ বাবদ ৩৬০০ কোটি টাকা অনুমোদন দেয়। যাতে ১৯৫ কোটি লিটার উৎপাদন বৃদ্ধি পায়।
চলতি বছরে ৮৫ টি সুগার মিল এবং একশ টি ডিস্টিলারিজকে ঋণ বাবদ সরকার ১২,৫০০ কোটি টাকা অনুমোদন দিয়েছে। এর ফলে বছরে উৎপাদনক্ষমতা ৪৬৮ কোটি লিটার বাড়বে বলে মনে করা হচ্ছে।
ক্রেতা, খাদ্যএবংগণবন্টনমন্ত্রক
ডালের মতো অত্যাবশক পণ্য়ের দাম কমানোর উদ্যোগের অঙ্গ হিসেবে কেন্দ্র, একটি নির্দেশিকা জারি করেছে, যেখানে ডাল মজুত রাখার উর্ধসীমা নির্ধারণ করা হয়েছে, যা পাইকারি ও খুচরো ব্যবসায়ী, মিল মালিক এবং আমদানিকারকদের ক্ষেত্রেও প্রযোজ্য
নতুন দিল্লি, ২ জুলাই, ২০২১
ডালের মতো অত্যাবশক পণ্যের মুদ্রাস্ফীতি নিয়ন্ত্রণ করার জন্য কেন্দ্র একটি যুগান্তকারী নির্দেশিকা জারি করেছে। এই নির্দেশে ডাল মজুত রাখার উর্ধসীমা নির্ধারিত হয়েছে। যা পাইকারি ও খুচরো ব্যবসায়ী, মিল মালিক এবং আমদানিকারকদের ক্ষেত্রে প্রযোজ্য। আজ, অর্থাৎ দোসরা জুলাই থেকে এই নির্দেশ কার্যকর হয়েছে। ২০২১ সালের নির্দিষ্ট খাদ্যশস্য  আদেশ অনুযায়ী লাইসেন্স সংক্রান্ত বিভিন্ন নিয়মাবলী, মজুত রাখার উর্ধসীমা এবং অত্যাবশক পণ্য চলাচলের ক্ষেত্রে নিষেধাজ্ঞা আরোপ করা হয়েছে। প্রধানমন্ত্রী শ্রী নরেন্দ্র মোদীর দূরদর্শী নেতৃত্বের কারণে কেন্দ্র নানা বিষয়ে দীর্ঘ মেয়াদী কৌশল তৈরি করেছে। এর ফলে ডাল শস্যের দাম নিয়ন্ত্রণে রাখা সম্ভব হয়েছে। কেন্দ্রর গৃহীত বিভিন্ন পদক্ষেপের কারণে ডাল শস্য ও তৈলবীজের দাম এখন নিম্নমুখী। ২০২০ – ২১ সালে ডাল শস্যের উৎপাদন সব থেকে বেশি হয়েছে – ২৫৫ লক্ষ ৮০ হাজার মেট্রিকটন। এর মধ্যে ছোলা এবং মুগ ডালের রেকর্ড পরিমাণ উৎপাদন হয়েছে। ২০২০ – ২১ সালে ১ কোটি ২৬ লক্ষ ১০ হাজার মেট্রিকটন ছোলা এবং ২৬ লক্ষ ৪০ হাজার মেট্রিকটন মুগ ডাল উৎপাদন হয়েছে।
২০২০ – ২১ অর্থ বর্ষে মূল্য স্থিতিশীলতা তহবিলের সাহায্যে ডাল শস্যের মজুত রাখার পরিমাণ বৃদ্ধি করে ২৩ লক্ষ মেট্রিকটন করা হয়েছে। ডালের দামের উপর নজর রাখতে একটি ওয়েব পোর্টাল তৈরি হয়েছে। এই পোর্টালের সাহায্যে অনাকাঙ্খিতভাবে যদি কেউ ডাল মজুত রাখেন, তাহলে সেক্ষেত্রে প্রয়োজনীয় ব্যবস্থা নেওয়া সম্ভব হচ্ছে। ভোজ্য তেলের দাম কমানোর জন্য নজরদারী বাড়াতে একটি প্রাতিষ্ঠানিক উদ্যোগ নেওয়া হয়েছে। বন্দরগুলিতে খাদ্যশস্য দ্রুত নামানোর ব্যবস্থা করা হয়েছে। অড়হড়, বিউলি এবং মুগ ডালকে নিয়ন্ত্রিত তালিকা থেকে সরানো হয়েছে। এর ফলে এই ডাল আমদানী করা যাবে।
পরিশোধিত ব্লিচড ডিয়োডোরাইসড  পাম তেল এবং পামোলিনের পরিবর্তিত আমদানি নীতি ৩০শে জুন থেকে কার্যকর হয়েছে। এর ফলে এগুলি নিয়ন্ত্রিত তালিকার বাইরে নিয়ে আসা সম্ভব হয়েছে। কোভিড – ১৯ এর ফলে উদ্ভুত পরিস্থিতিতে বিদেশ থেকে আমদানি করা ডাল শস্য এবং রান্নার তেল যাতে দেশে এসে পৌঁছালে সহজেই সেগুলিকে জাহাজ থেকে নামানো যায়, তার জন্য সাধারণ পরিচালন পদ্ধতি তৈরি করা হয়েছে। এর ফলে ডাল শস্য জাহাজ থেকে ১০ – ১১ দিনের পরিবর্তে ৬ – ৭ দিনের মধ্যে নামানো যাচ্ছে। রান্নার তেলের ক্ষেত্রে তা কমে হয়েছে, ৩ – ৪ দিন।
মহামারীর কারণে সরবরাহ শৃঙ্খল এবং অন্যান্য আর্থিক বিষয়গুলির ফলে খাদ্য শস্যের সরবরাহ যাতে বিঘ্নিত না হয়, তার জন্য সরকার প্রয়োজনীয় ব্যবস্থা নিয়েছে। এর ফলে দেশের সব নাগরিকের নিত্য প্রয়োজনীয় পণ্যের যোগান নিরবচ্ছিন্ন রাখতে সরকার উদ্যোগী হয়েছে। আত্মনির্ভর ভারত গড়ার লক্ষ্যে মানুষের চাহিদা পূরণে শুধুমাত্র ক্ষমতা বাড়ানোই নয়, ন্যাশনাল অয়েল সিডস মিশনের নীতি পরিবর্তন করে বৈদেশিক বাণিজ্যের যাতে সুবিধা হয়, তার জন্য প্রয়োজনীয় ব্যবস্থা নেওয়া হয়েছে।
CG/CB/SFS
(Visitor Counter : 197
প্রধানমন্ত্রীরদপ্তর
ছোট ছোট শহরগুলিই হ’ল নতুন ভারতের ভিত, রাজ্যসভায় রাষ্ট্রপতির অভিভাষণের উপর ধন্যবাদসূচক প্রস্তাবে প্রধানমন্ত্রীর জবাবী ভাষণ
নয়াদিল্লি, ০৬ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আজ রাজ্যসভায় রাষ্ট্রপতির অভিভাষণের ধন্যবাদসূচক প্রস্তাবের উপর বক্তব্য রাখেন। প্রধানমন্ত্রী বলেন, ৫ লক্ষ কোটি মার্কিন ডলারের সমতুল অর্থনীতিতে পৌঁছনো একটি উচ্চাকাঙ্খী প্রয়াস। কিন্তু আমাদের বড় কিছু ভেবে এগোতে হবে। তিনি বলেন, “আমি আপনাদেরকে আবারও আশ্বস্ত করে বলতে চাই যে, ভারতের অর্থনীতি অত্যন্ত মজবুত। পূর্ণ গতিতে ও পূর্ণ শক্তিতে ৫ লক্ষ কোটি মার্কিন ডলারের সমতুল অর্থনীতিতে পৌঁছনোর স্বপ্ন পূরণের লক্ষ্যে ভারত এগিয়ে চলেছে”।
প্রধানমন্ত্রী দৃঢ়তার সঙ্গে বলেন, ৫ লক্ষ কোটি মার্কিন ডলারের স্বপ্ন পূরণের লক্ষ্যে সরকার গ্রাম ও শহরের পরিকাঠামো, অতিক্ষুদ্র, ক্ষুদ্র ও মাঝারি শিল্পোদ্যোগ, বস্ত্রশিল্প, প্রযুক্তি এবং পর্যটনের ওপর গুরুত্ব আরোপ করেছে। এই ক্ষেত্রগুলিতে অগ্রগতির জন্য বিভিন্ন পদক্ষেপ নেওয়া হয়েছে। ‘মেক ইন ইন্ডিয়া’তে গতি আনতে কর কাঠামো সহ সবরকমের প্রক্রিয়ার সরলীকরণ করা হয়েছে। উৎপাদন ক্ষেত্রে উৎসাহ নিশ্চিত করতে এই পদক্ষেপগুলি গ্রহণ করা হয়েছে। ব্যাঙ্কিং ক্ষেত্রে সংযুক্তিকরণের নীতির সুফল ইতমধ্যেই আসতে শুরু করেছে।
ছোট ছোট শহরগুলি-ই হ’ল নতুন ভারতের ভিত
প্রধানমন্ত্রী বলেন, দেশের সবচেয়ে উচ্চাকাঙ্খী তরুণরা ছোট ছোট শহরগুলিতেই বাস করেন, যেগুলি হ’ল – নতুন ভারতের ভিত। “আজ দেশের অর্ধেকেরও বেশি ডিজিটাল লেনদেন ছোট ছোট শহরগুলিতে হচ্ছে। দ্বিতীয় ও তৃতীয় স্তরের শহরগুলিতে অর্ধেকের মতো নতুন উদ্যোগ – স্টার্ট আপের নিবন্ধীকরণ করা হয়েছে। মহাসড়ক ও রেল যোগাযোগের দ্রুত উন্নয়ন হচ্ছে”।
২০২৪ সালের মধ্যে আরও ১০০টি বিমানবন্দর
প্রধানমন্ত্রী বলেন যে, উড়ান প্রকল্পে সম্প্রতি ২৫০তম যাত্রাপথের সূচনা হয়েছে। এর ফলে, দেশে ২৫০টি ছোট শহরে স্বল্প মূল্যে বিমান যোগাযোগ ব্যবস্থা চালু হয়েছে। “স্বাধীনতার পর থেকে ২০১৪ সাল পর্যন্ত দেশে মাত্র ৬৫টি বিমানবন্দর চালু ছিল। বিগত পাঁচ বছরে তা বৃদ্ধি পেয়ে ১০০-রও বেশি হয়েছে। ২০২৪ সালের মধ্যে মূলত, দ্বিতীয় ও তৃতীয় স্তরের শহরগুলিতে আরও ১০০টি বিমানবন্দর চালু করার উদ্যোগ নেওয়া হয়েছে”।
CG/CB/SB
(Visitor Counter : 154
অর্থমন্ত্রক
আয়কর দপ্তর ডিজিটাল বিপনন এবং বর্জ্য ব্যবস্থাপনার সঙ্গে যুক্ত দুটি ব্যবসায়িক গোষ্ঠীর বিরুদ্ধে তল্লাশি অভিযান চালিয়েছে
নতুন দিল্লি, ১৭ অক্টোবর, ২০২১
আয়কর দপ্তর গত ১২ অক্টোবর একাধিক রাজ্যে দুটি ব্যবসায়িক গোষ্ঠীর বিরুদ্ধে তল্লাশি অভিযান চালায়। এর মধ্যে একটি ব্যবসায়িক গোষ্ঠী ডিজিটাল বিপনন এবং অভিযান পরিচালনার সঙ্গে যুক্ত। এই ব্যবসায়িক গোষ্ঠীর ৪টি জায়গায় মোট ৭টি কার্যালয় ও ভবনে অভিযান চালানো হয়। এই অভিযান থেকে আয়কর দপ্তর বেআইনি কাজকর্মে যুক্ত থাকার একাধিক প্রমাণ পেয়েছে। এছাড়াও, এই ব্যবসায়িক গোষ্ঠীটি হাওলা চ্যানেলের মাধ্যমে হিসাব বহির্ভূত নগদ অর্থ লেনদেন করেছে বলে জানা গেছে।
এছাড়াও এই ব্যবসায়িক গোষ্ঠীটি রাজস্বের পরিমাণ কম দেখিয়ে বেহিসেবি ব্যয় করেছে বলে প্রমাণ মিলেছে। হিসেব বহির্ভূত মাশুল মেটানোর একাধিক ঘটনায় এই ব্যবসায়িক গোষ্ঠীটি যুক্ত ছিল। এমনকি, এই সংস্থার ডায়রেক্টরদের ব্যক্তিগত খরচকেও ব্যবসায়িক লেনদেন হিসেবে দেখানো হয়েছে। আয়কর দপ্তর জানতে পেরেছে যে, এই গোষ্ঠীর ডায়রেক্টর ও তাদের পরিবারের সদস্যরা কর্মচারী ও এন্ট্রি প্রোভাইডারদের নামে বিলাসবহুল গাড়ি ক্রয় করেছে।
আয়কর দপ্তর দ্বিতীয় যে, সংস্থাটির বিরুদ্ধে তল্লাশি অভিযান চালায় সেটি কঠিন বর্জ্য ব্যবস্থাপনার সঙ্গে যুক্ত। এই সংস্থাটি বিভিন্ন পুরসভার সঙ্গে যুক্ত হয়ে বর্জ্য সংগ্রহ, পরিবহণ, বর্জ্য প্রক্রিয়াকরণ ও তার বিনষ্টকরণের কাজ করে থাকে। অভিযানের সময় আয়কর দপ্তর একাধিক অবৈধ নথিপত্র, ভুয়ো নথি ও ডিজিটাল প্রমাণ পেয়েছে। ভুয়ো খরচের একাধিক বিল পাওয়া গেছে। সংস্থাটি এই খাতে প্রায় ৭০ কোটি টাকা খরচ করেছে বলে প্রমাণ মিলেছে। এছাড়াও, তল্লাশি অভিযানের সময় সম্পত্তি খাতে প্রায় ৭ কোটি টাকা বেহিসেবি বিনিয়োগ করেছে বলে জানা গেছে। আয়কর দপ্তর তল্লাশি অভিযানের সময় নগদ ১ কোটি ৯৫ লক্ষ টাকা এবং ৬৫ লক্ষ টাকার রত্নালঙ্কার বাজেয়াপ্ত করেছে।
এই দুই ব্যবসায়িক গোষ্ঠীর বিরুদ্ধে সমগ্র ঘটনার তদন্ত চলছে।
CG/BD/AS/
(Visitor Counter : 116
প্রতিরক্ষামন্ত্রক
এয়ার মার্শাল আর ডি মাথুর সালুয়া বিমানঘাঁটি পরিদর্শন করেছেন
কলকাতা, ২৫ জুলাই, ২০১৯
ভারতীয় বায়ুসেনার পূর্বাঞ্চলীয় এয়ার কমান্ডের বায়ুসেনা প্রধান এয়ার মার্শাল আর ডি মাথুর গতকাল খড়গপুরের সালুয়া বিমানঘাঁটি পরিদর্শন করেছেন। তাঁর সঙ্গে ছিলেন পূর্বাঞ্চলীয় এয়ার কমান্ডের ‘বায়ুসেনা স্ত্রী কল্যাণ সংগঠন’এর আঞ্চলিক সভাপতি শ্রীমতি শিপ্রা মাথুর। তাঁদের স্বাগত জানান স্টেশন কমান্ডার গ্রুপ ক্যাপ্টেন সমীর এবং বায়ুসেনা স্ত্রী কল্যাণ সংগঠনের স্হানীয় সভাপতি শ্রীমতি পল্লবী সমীর।
এয়ার মার্শাল বায়ুসেনা ঘাঁটিতে পৌঁছালে তাঁকে আনুষ্ঠানিক অভ্যর্থনা গার্ড অফ অনার জানানো হয়। তিনি বিমানঘাঁটি এবং ইউনিটের যেসমস্ত প্রধান প্রকল্পের কাজ চলছে সেই সম্পর্কে খোঁজখবর নেন। এয়ার মার্শাল বিমানঘাঁটির বিভিন্ন ব্যক্তিদের সঙ্গে পরিচিত হন এবং এই বিমানঘাঁটির কৌশলগত গুরুত্বের কথা তুলে ধরেন। তিনি বলেন, এই বিমানঘাঁটির কর্মীদের কর্মক্ষমতা এবং কর্তব্যের প্রতি দায়িত্ববোধ প্রশসনীয়। তিনি এই বিমানঘাঁটির সমস্ত বিভাগ এবং প্রকল্পের কাজগুলি পরিদর্শন করেন। কাজের অগ্রগতি দেখে সন্তোষ প্রকাশ করেন তিনি। সমস্ত বিমান যোদ্ধাদের বর্তমান পরিস্হিতি সম্পর্কে সজাগ থাকার পরামর্শ দেন এবং স্মার্টফোন, অন্যান্য সরঞ্জাম ও সোস্যাল মিডিয়াকে সতর্কভাবে তিনি ব্যবহার করতে বলেন।
বৈঠকে সভাপতিত্ব করেন শ্রীমতি শিপ্রা মাথুর। তিনি তাঁদের সংগঠনের কর্মকান্ডের কথা তুলে ধরেন। শ্রীমতি মাথুর বলেন, বায়ুসঙ্গিনীরা বাড়িতে এবং দেশের হয়ে বায়ুযোদ্ধাদের প্রস্তুত করে তুলতে সমানভাবে দায়িত্ব পালন করে থাকেন।
ফটো ক্যাপশন- ভারতীয় বায়ুসেনার পূর্বাঞ্চলীয় এয়ার কমান্ডের বায়ুসেনা প্রধান এয়ার মার্শাল আর ডি মাথুর সালুয়ার বিমানঘাঁটি পরিদর্শন।
CG/SS/NS
(Visitor Counter : 88